Zmluva o poskytovaní verejných služieb  
uzavretá s súlade s ust. z. č. 351/2011 Z. z. o elektronických komunikáciách v znení neskorších predpisov č. ................(ďalej ako „Zmluva“)

Zmluvné strany

**Obchodné meno:   
Sídlo:**

**IČO:**

**DIČ:**

**IČ DPH:**

**Zapísaný:**

**Zastúpený:**

(ďalej len „poskytovateľ)

a

**Účastník**

**Obchodné meno:** Mesto Senec **Sídlo:** Mierové námestie 8

**IČO:** 00305065

**DIČ:** 2020662237

**telefón:**

**e-mail: musenec@senec.sk**

**V mene ktorého koná:** Ing. Dušan Badinský, primátor

(ďalej len „Účastník“)

(ďalej spolu len „Zmluvné strany“)

I. Predmet Zmluvy

1. Predmetom tejto Zmluvy je poskytovanie elektronickej komunikačnej služby špecifikovanej v tejto Zmluve a jej prílohách za podmienok a spôsobom uvedeným v tejto Zmluve a jej prílohách.
2. Poskytovateľ sa zaväzuje poskytovať Účastníkovi elektronickú komunikačnú službu alebo elektronické komunikačné služby podľa Špecifikácie služby uvedenej v prílohách tejto Zmluvy (ďalej ako „Služba“) a Účastník sa zaväzuje platiť za poskytovanie Služby dojednanú cenu.
3. Poskytovanie jednotlivej Služby za dojednanú cenu podľa príslušnej Špecifikácie Služby uvedenej v prílohe tejto Zmluvy predstavuje samostatný a oddeliteľný predmet tejto Zmluvy. Pokiaľ je poskytovaných Služieb viac, každá Služba predstavuje čiastočný, samostatný a oddeliteľný predmet tejto Zmluvy.

II. Cena Služby

1. Cena Služby bola určená v zmysle výsledku verejného obstarávania s názvom: „Služby monitoringu stavu naplnenosti zberných nádob“ vo výške uvedenej v príslušnej Špecifikácii Služby. Cena Služby pozostáva zo Zriaďovacieho poplatku Služby, Pravidelného poplatku za Službu a ďalších poplatkov podľa dohody Zmluvných strán (ďalej len „Cena Služby“).
2. Prípadné nevyužívanie Služby poskytovanej Účastníkovi na základe tejto Zmluvy nemá vplyv na povinnosť Účastníka uhrádzať Cenu Služby podľa tejto Zmluvy.

III. Doba trvania Zmluvy

1. Táto Zmluva sa uzatvára na dobu určitú, a to do dňa ukončenia poskytovania poslednej Služby Účastníkovi na základe tejto Zmluvy.
2. Ak Poskytovateľ poskytuje Účastníkovi na základe tejto Zmluvy niekoľko Služieb, ukončenie poskytovania niektorej zo Služieb má povahu čiastočného ukončenia tejto Zmluvy len v rozsahu ukončovanej Služby.

IV. Sankcie

1. Ak Účastník poruší povinnosť riadne a včas uhrádzať Cenu Služby a dostane sa do omeškania s úhradou aspoň dvoch po sebe nasledujúcich Cien Služby, vznikne Poskytovateľovi právo na zaplatenie zmluvnej pokuty. Výška zmluvnej pokuty bude vypočítaná ako násobok počtu mesiacov dohodnutej Doby viazanosti Služby a sumy Pravidelného poplatku za Službu bez DPH, znížený o súčet Pravidelných poplatkov za Službu bez DPH vyfakturovaných Účastníkovi do ukončenia poskytovania Služby inak ako dohodou Zmluvných strán.

Vzorec výpočtu zmluvnej pokuty:

*[počet mesiacov Doby viazanosti x Pravidelný poplatok za Službu bez DPH] – suma všetkých Pravidelných poplatkov za Službu bez DPH vyfakturovaných Účastníkovi do ukončenia poskytovania Služby = výška zmluvnej pokuty.*

Nárok na zmluvnú pokutu podľa tohto bodu nevzniká v prípade Služby poskytovanej bez dojednanej Doby viazanosti.

1. Zmluvné strany sa dohodli, že v prípade omeškania Účastníka s úhradou Ceny Služby je Účastník povinný zaplatiť Poskytovateľovi úroky z omeškania vo výške 0,05% denne z neuhradenej sumy za každý začatý deň omeškania.

V. Práva a povinnosti

1. Poskytovateľ je oprávnený poveriť vykonaním niektorých činností podľa tejto Zmluvy inú odborne spôsobilú osobu.
2. Účastník je povinný umožniť Poskytovateľovi včasný a riadny prístup na miesto poskytovania Služby a poskytnúť mu všetku potrebnú súčinnosť pri plnení tejto Zmluvy. Počas doby omeškania Účastníka s poskytnutím súčinnosti alebo splnením svojich povinností nie je Poskytovateľ v omeškaní so splnením povinností podľa tejto Zmluvy.
3. Ak Účastník neuhradí Cenu Služby ani do **30** dní odo dňa splatnosti Ceny Služby, Poskytovateľ je oprávnený prerušiť poskytovanie Služby, a to až do úplného zaplatenia Ceny Služby. Prerušením poskytovania Služieb nie je dotknuté právo Poskytovateľa požadovať zaplatenie Ceny Služby.
4. Ak niektorá Zmluvná strana poruší právnu povinnosť a spôsobí tým druhej strane škodu, je povinná ju nahradiť. Zmluvné strany sa dohodli, že si budú nahrádzať len skutočnú (priamu) škodu, nie ušlý zisk.
5. Poskytovateľ zodpovedá za škodu vzniknutú porušením povinnosti Poskytovateľa poskytovať Službu v rozsahu a kvalite podľa tejto Zmluvy len v prípade, ak porušenie povinnosti zavinil, pričom jeho povinnosť na náhradu škody je obmedzená na povinnosť vrátiť Účastníkovi pomernú časť Ceny Služby za čas neposkytovania Služby v rozsahu a kvalite podľa tejto Zmluvy, pre tento prípad sa neuplatní druhá veta bodu 5.4 Zmluvy.
6. Poskytovateľ nezodpovedá za neposkytovanie Služby v rozsahu a kvalite podľa tejto Zmluvy alebo za prípadnú škodu tým spôsobenú, ak k nemu z dôjde z dôvodov vylučujúcich zodpovednosť podľa § 374 Obchodného zákonníka, alebo preto, že Účastník zasiahol do zariadenia Poskytovateľa prenechaného Účastníkovi do dočasného užívania na účely poskytovania Služby alebo umožnil takýto zásah tretej osobe.
7. Zmluvné strany sa zaväzujú, že zachovajú mlčanlivosť o skutočnostiach, o ktorých sa dozvedia pri plnení tejto Zmluvy.
8. Poskytovateľ je oprávnený jednostranne započítavať proti všetkým splatným pohľadávkam Účastníka na základe tejto Zmluvy všetky svoje pohľadávky voči Účastníkovi vzniknuté v súvislosti s touto Zmluvou. Poskytovateľ je rovnako oprávnený postúpiť svoje pohľadávky voči Účastníkovi z tejto Zmluvy na tretiu osobu. Účastník nie je oprávnený jednostranne započítať proti pohľadávke Poskytovateľovi vzniknutej na základe tejto Zmluvy akúkoľvek svoju pohľadávku voči Poskytovateľovi a nie je oprávnený bez predchádzajúceho písomného súhlasu Poskytovateľovi postúpiť svoju pohľadávku voči Poskytovateľovi na základe tejto Zmluvy na tretiu osobu.
9. Účastník, ktorý je zamestnávateľom podľa osobitného predpisu je povinný poučiť poverených zamestnancov o spracúvaní osobných údajov poskytovateľa v rozsahu meno, priezvisko, titul, e-mailová adresa a telefónne číslo zamestnanca. Účelom spracúvania osobných údajov zamestnanca je plnenie tejto Zmluvy, zasielanie prevádzkových a obchodných oznámení vrátane marketingových a obchodných ponúk Poskytovateľovi. Zásady spracúvania osobných údajov poskytovateľa sú zverejnené na stránke ........................................... Účastník súhlasí, aby osobné údaje zamestnanca boli použité pre marketingové účely po dobu 3 rokov odo dňa ukončenia poslednej zo Služieb poskytovaných na základe tejto Zmluvy. Súhlas podľa predchádzajúcej vety môže Účastník kedykoľvek odvolať alebo zmeniť.

VI. Ukončenie Služby

1. Poskytovanie jednotlivých Služieb možno ukončiť:
   1. dohodou Zmluvných strán
   2. výpoveďou poskytovania Služby podľa bodu 6.3 Zmluvy
   3. odstúpením od Zmluvy podľa bodu 6.5 Zmluvy
   4. odstúpením od poskytovania Služby podľa bodu 6.4 alebo bodu 6.6 Zmluvy

1. Dojednanie Doby viazanosti Služby v Špecifikácii Služby predstavuje dojednanie Zmluvných strán o poskytovaní takej Služby na dobu určitú. Zmluvné strany sa dohodli, že počas Doby viazanosti Zmluvné strany nie sú oprávnené vypovedať poskytovanie Služby.
2. V prípade, že sa Zmluvné strany v Špecifikácii dohodli na poskytovaní Služby bez určenia minimálnej doby poskytovania Služby, sú Zmluvné strany oprávnené vypovedať túto Službu kedykoľvek počas poskytovania Služby. Výpovedná doba je jeden kalendárny mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď poskytovania Služby doručená druhej Zmluvnej strane.
3. Účastník môže odstúpiť od poskytovania Služby, ak:
4. mu Poskytovateľ oznámi podstatnú zmenu zmluvných podmienok poskytovania Služby najmenej jeden mesiac vopred a Účastník túto zmenu neakceptuje; v tomto prípade môže Účastník odstúpiť od poskytovania Služby najneskôr do jedného mesiaca od oznámenia podstatnej zmeny,
5. mu Poskytovateľ neoznámil podstatnú zmenu zmluvných podmienok poskytovania Služby najmenej jeden mesiac vopred; v tomto prípade môže Účastník od poskytovania Služby odstúpiť do jedného mesiaca odkedy sa o zmene dozvedel, najneskôr však do troch mesiacov od účinnosti podstatnej zmeny,
6. Poskytovateľ ani po opakovanej uznanej reklamácii neposkytuje Službu podľa Zmluvy alebo ju neposkytuje v stanovenej kvalite; v tomto prípade môže Účastník od poskytovania Služby odstúpiť do jedného mesiaca odo dňa doručenia oznámenia o uznaní opätovnej reklamácie a ak porušenie povinnosti stále pretrváva,
7. Poskytovateľ neoznámi výsledok prešetrenia reklamácie v lehotách uvedených v Reklamačnom poriadku; v tomto prípade môže Účastník od poskytovania Služby odstúpiť do jedného mesiaca odo dňa uplynutia lehoty na oznámenie výsledku vybavenia reklamácie.
8. Poskytovateľ môže odstúpiť od Zmluvy:
   1. ak Účastník opakovane neoprávnene zasiahne do zariadenia verejnej siete alebo takýto zásah umožní tretej osobe, hoci aj z nedbanlivosti,
   2. ak Účastník nezaplatí Cenu Služby ani do 45 dní odo dňa jej splatnosti,
   3. ak Účastník pripojí na verejnú sieť zariadenie, ktoré nespĺňa požiadavky príslušných právnych predpisov, alebo používa takéto zariadenie v rozpore so schválenými podmienkami a ani na výzvu Poskytovateľovi ho neodpojí,
   4. ak Účastník opakovane použije poskytovanú Službu spôsobom, ktorý znemožňuje Poskytovateľovi kontrolu jej používania,
   5. ak Účastník opakovane poruší podmienky tejto Zmluvy,
   6. ak Účastník uviedol v Zmluve údaje, ktoré sa dodatočne ukážu ako nepravdivé,
   7. ak nemôže Službu poskytovať v dohodnutom rozsahu alebo kvalite z dôvodov technickej neuskutočniteľnosti poskytovania Služby,
   8. z dôvodu modernizácie verejnej služby, s ktorou je spojené ukončenie poskytovania Služby; v tomto prípade je povinný spolu s oznámením o odstúpení od Zmluvy doručiť Účastníkovi ponuku na poskytovanie inej, technicky a cenovo blízkej verejnej služby s jej zvýhodneným zriadením,
   9. ak je Účastník insolventný, najmä ak Účastník vstúpil do likvidácie, alebo na jeho majetok bol vyhlásený konkurz, alebo bola súdom povolená reštrukturalizácia alebo bol zamietnutý konkurz pre nedostatok majetku alebo bola uvalená nútená správa alebo nariadená daňová alebo iná exekúcia.
9. V prípade, že sa dôvod odstúpenia podľa bodu 6.5 Zmluvy týka iba niektorej z poskytovaných Služieb, je Poskytovateľ tiež oprávnený odstúpiť len od poskytovania tej Služby, ktorá je priamo dotknutá dôvodom odstúpenia alebo ktorej poskytovanie nie je možné technicky oddeliť od Služby, ktorej sa dôvod odstúpenia priamo dotýka.
10. Ukončením niektorej Služby podľa bodu VI. Zmluvy nie je dotknuté poskytovanie ostatných Služieb na základe tejto Zmluvy. Pre vylúčenie pochybnosti Zmluvné strany výslovne uvádzajú, že ukončenie poskytovania jednotlivej Služby má za následok iba čiastočné ukončenie tejto Zmluvy, len v rozsahu ukončovanej Služby.
11. Ukončením všetkých poskytovaných Služieb dochádza k ukončeniu celej Zmluvy.

VII. Záverečné ustanovenia

1. Táto Zmluva nadobúda platnosť a účinnosť jej podpisu oboma Zmluvnými stranami. Zmluva je účinná dňom nasledujúcim po dni jej zverejnenia, ak sa Zmluvné strany nedohodnú inak. Účastník sa zaväzuje, že bez zbytočného odkladu, najneskôr v lehote 7 (sedem) dní po zverejnení zmluvy vydá o tom Poskytovateľovi písomné potvrdenie.
2. Táto Zmluva je vyhotovená v dvoch rovnopisoch, jeden rovnopis pre potreby Poskytovateľovi, jeden rovnopis pre potreby Účastníka.
3. Neoddeliteľnou súčasťou tejto Zmluvy sú jej prílohy podľa bodu 7.6. Zmluvy. V prípade rozporu medzi znením tejto Zmluvy a jej prílohami alebo v prípade rozporu medzi jej prílohami, majú prednosť ustanovenia v tomto poradí: 1. ustanovenia príslušnej Špecifikácie Služby 2. ustanovenia tejto Zmluvy, 3. ustanovenia príslušných Všeobecných podmienok.
4. Zmluvné strany vyhlasujú, že sa pred podpisom tejto Zmluvy oboznámili s celým jej znením vrátane všetkých jej príloh, tomuto zneniu v plnom rozsahu porozumeli a vyhlasujú, že obsahuje ich slobodnú, vážnu a určitú vôľu a zaväzujú sa ju v takomto znení dodržiavať. Účastník podpisom tejto Zmluvy zároveň potvrdzuje prevzatie Zmluvy a všetkých príloh Zmluvy.
5. Zmluvné vzťahy výslovne neupravené touto Zmluvou sa spravujú ustanoveniami zák. č. 351/2011 Z. z. o elektronických komunikáciách v znení neskorších predpisov a Obchodného zákonníka.
6. Prílohy zmluvy:

* Špecifikácia služby XY
* Špecifikácia služby XZ

Všeobecné podmienky spoločnosti

|  |  |
| --- | --- |
| V ....................................................., dňa ............................... | V ....................................................., dňa ............................... |
| **Poskytovateľ** | **účastník** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **kliknutím doplňte: podpisujúci, funkcia** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Mesto Senec**  **Ing. Dušan Badinský** |
|  | primátor mesta Senec |
|  |  |